OpenLLM-France/wikimedia huggingface dataset:
# Apasmara

Apasmara, baita ere Muyalaka edo Muyalakan, Hindu mitologian ipotx bat da, gogo lurtarren, ezjankintasun espiritualaren eta berraragitze zikloaren sinboloa. Berraragitze zikloan gizakia preso dago.

## Kondaira

Jakinduria babesteko Apasmara menderatu behar da baina inoiz ez hil; ipotxa hilez gero ezjakintasuna eta jakintasunaren arteko oreka puskatuko luke. Apasmara hiltzea jakinduria lanik gabe eskuratzea izango litzateke eta horrek lorpenaren balioa gutxituko luke.
Apasmara menderatzeko Shivak Nataraja itxura hartu zuen (Śrī Naṭarāja), Dantzaren jauna, eta Tāṇḍava dantza kosmikoa dantzatu zuen. Dantza horren bitartez Śrī Naṭarāja Apasmara menperatu zuen, eskuineko onarekin zapalduz. Apasmara deabru hilezkorra da, eta, hori hindu mitologian eta deabruen artean salbuespena da. Horregatik, Shivak Nataraia itxura mantentzen du, betikotasunean Apasmara menderatu edukitzeko.

## Erreferentziak

* ↑ Knappert, Jan. (1991). Indian mythology: an encyclopedia of myth and legend. Aquarian Press (HarperCollins). 181-182 or. ISBN 1-85538-040-4. OCLC 24715814.
* ↑ Knappert, Jan. (1991). Indian mythology: an encyclopedia of myth and legend. Aquarian Press (HarperCollins). pp. 181-182. ISBN 1-85538-040-4. OCLC 24715814

## Ikus, gainera

* Nataraja
* Atman

## Kanpo estekak

* Datuak: Q448351
* Multimedia: Apasmara / Q448351
# Apat etxeko garaia

Apat etxeko garaia Nafarroa Garaiko Arian dagoen garai bat da, izen bereko etxearen alboan dagoena. Herrigunearen hegoaldeko sarbidetik sartu eta berehala ezkerretara topa daiteke. Jauri etxeko garaitik hurbil dago. Nafarroako kultura ondasun izendatua dago.
Gaur egun duen fatxadaren zati handi batean jatorrizko harlanduak gorde ditu, eta alboko hormak karez zurituak dauzka, 1566ko fatxadak giltzarrian duen erdi-puntuko arku-formadun atearekin (giltzarria balkoi batek banatzen du).
Ez dago ia elementurik bere jatorrizko itxura aldatzen duenik. Zortzi zutabeak gorde ditu.

## Ikus gainera

* Euskal Herriko garaiak
* Nafarroako kultura ondasunak

## Kanpo estekak

* Datuak: Q20492485
# Apateismo

Apateismoa, apatia + teismo hitzen elkarketatik datorren neologismoa, Jainkoaren existentziarekiko edo existentziarik ezarekiko apatia-jarrera da. Sinesmen bat, aldarrikapen bat edo sinesmen sistema bat baino gehiago, jarrera xume bat da. Robert Nash, Georgiako Mercer Unibertsitateko teologia-irakasleak sortu zuen terminoa 2001ean, ((Ingelesez): apatheism).
Apateo bat jainkoak existitzen diren edo ez diren baieztapenak onartzeko edo baztertzeko interesik ez duen norbait da. Jainko edo jainkosa baten existentzia ez du, agian, erabat baztertuko, baina garrantzirik gabeko kontutzat jotzen du kontu hori apateoak. Erregistratutako lehen apatikoetako bat, ezbairik gabe, Denis Diderot-ek (1713–1784) idatzi zuen:
| « | "Oso garrantzitsua da astaperrexil handia perrexilarekin ez nahastea, baina Jainkoarengan sinestea edo ez sinestea, hori ez da kontu garrantzitsua". | » |
| —Denis Diderot(1713–1784) |||

## Erreferentziak

* ↑ Sean Phillips. (November 7, 2013). Apatheism: Should we care whether God exists?. nooga.com.
* ↑ Austin Cline. (July 16, 2017). «What Is an Apatheist?» ThoughtCo..
* ↑ (Ingelesez) Kunz, Adam Scott. (2021-05-08). «Apatheism: A Primer» Medium.
* ↑ Robert Nash | McAfee School of Theology | Mercer University. 25 October 2019.
* ↑ Robert J. Nash, Religious Pluralism in the Academy: Opening the Dialogue (2001)
* ↑ Von Hegner, Ian. (July 29, 2016). «Gods and Dictatorships: A Defence of Heroical Apatheism» Science, Religion & Culture 3 (1): 31–48. doi:10.17582/journal.src/2016/3.1.31.48..

## Kanpo estekak

* Datuak: Q620834
# Apartheid hil

Apartheid hil Idiazabalgo musika taldea zen.

## Ibilbidea

1998. urtean hasi eta formazio aldaketa batzuen ondoren 2000. urtean eman zuten lehen kontzertua. Formazio aldaketa gehiago jasateaz gain kontzertu askotan eman zituzten trash-metal doinuak joz. Ia osorik euskaraz abesten zuten. Gaztetxe, plaza eta taberna askotan kontzertuak eskaini ondoren, 2006an esan zioten agur proiektu honi Joxepi eta bere mutilek. Azken kontzertua Idiazabalgo frontoiko tabernan eskaini zuten.

## Taldekideak

* Berna (gitarra)
* Garmen (gitarra + koruak)
* Intsa (baxua)
* Jexux (bateria)
* Joxepi (eztarria).

## Kanpo estekak

* Datuak: Q12253723
# Apaseo el Grande (udalerria)

Apaseo el Grande Mexikoko udalerri bat da. Guanajuato estatuan kokatua dago. 2010ean 85.319 biztanle zituen 419,39 km²ko azaleran. Herriburua [[Apaseo el Grande (Apaseo el Grande)|Apaseo el Grande]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q20209173
* Multimedia: Apaseo el Grande Municipality / Q20209173
# Apastepeque

Apastepeque El Salvadorko San Vicente departamenduko udalerri bat da. 2007ko erroldaren arabera 18342 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q617890
* Multimedia: Apastepeque / Q617890
# Apaseo el Alto (udalerria)

Apaseo el Alto Mexikoko udalerri bat da. Guanajuato estatuan kokatua dago. 2010ean 64.433 biztanle zituen 375,87 km²ko azaleran. Herriburua [[Apaseo el Alto (Apaseo el Alto)|Apaseo el Alto]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.
# Apat gaztelua

Apat gaztelua edo jauregia Duzunaritzen dagoen gaztelua da. Gotorlekua Donejakue bidean dago eta jada 1360an aipatu zuten.
Apat familiaren gaztelua hiru solairu eta oin karratua dituen harrizko eraikuntza da. Izkina bakoitzean oin biribileko dorre bat dago, gezi batez errematatua.Dorreek kuku-leihoak dituzte, eta barnealdean horma bilakatutako atea dago, jatorrizko gazteluaren sarrera izango zena. XVII. mendean handiagotu zuten gaztelua.
1970eko azaroaren 5etik monumentu historiko izendapena du.

## Apat familia

Familiari buruz egindako lehen aipamena 1360koa da, Apatia familiako alaba bat Arnaud Guilhem Grammont Nafarroako gizon aberatsarekin ezkondu zenekoa, alegia. XVI. mendean apatar gizon bat ageri da, San Esteben, erregearen kopari arrunta eta ganberako kaparea, erregearen ordezkaria Baionako gaztelu berrian. Haren semea Henrike II.a Frantziako erregearen kopari arrunta izan zen.

## Erreferentziak

* ↑ 3digitala.com. Duzunaritze-Sarasketako Apat familiaren gaztelua (Nafarroa Beherea). .
* 1 2 Open Data Euskadi. 'Euskal Herria' entziklopedia enblematikoa: Arkitektura zibila I - Eusko Jaurlaritzaren datu irekiak. (Noiz kontsultatua: 2017-09-17).
* ↑ Mérimée, Frantziako Kultura Ministerioa. Château d'Aphat. .

## Kanpo estekak

* Datuak: Q22920606
# Apatamonasterio

Apatamonasterio elizatea Atxondo udalerriko auzo nagusia da 1962tik, Bizkaiko Durangaldea eskualdean dagoena. Bertan dago udaletxea.
Atxondo osatzen duten beste elizateekin bat egin arte (Arratzola eta Axpe-Martzaa) udalerri independientea zen, eta Batzar Nagusietan jezarlekua eta boto zeukan.

## Kokapena eta komunikabideak

Udaletxea zegoen hirigunea Durango eta Elorrio biltzen dituen errepidearen alboa dago. Bazeukan trenbidea, baina XX mendeko 70etako hamarkadan desagertu zen.

## Historia

Apatamonasterio izenak "abadeen monasterioa" esan nahi du, eta hau aukeratu zen hemen sortutakoa eta Etxebarrian zegoena bereizteko.
Ahaide Nagusien gerretan oinaztarren alde egin zuen. Durangaldeko Merinaldeko kidea zen aldetik, 10. jarleku eta boto zeuzkan Gerediagan, eta fiel batek zuzendua zen.
1857 arte ez zuen parrokiarik izan, eliza Abadiñokoaren menpe egon zen lehen eta Done Agustinekora geroago.

### Ekonomia

Historikoki, elizateko ekonomia nekazaritzarekin lotua egon da.

## Jaiak eta ospakizunak

Apatamonasterioko jaiak ekainaren 29an ospatzen dira San Pedroren omenez.

## Argazki galeria

* Plaza eta frontoia
* Atxondoko Herri Eskola, Apatamonasterion
* San Pedro eliza

## Ikus, gainera

* Atxondo

## Kanpo estekak

* (Gaztelaniaz) Apatamonasterio 1842tik aurrerako erroldetan udalerrietako datuak jasotzen dituen webgunean.
* Datuak: Q2839788
* Multimedia: Apatamonasterio / Q2839788
# Antzarako erreka

Antzarako erreka Lapurdiko ibaia da. Errobiko ibaiadarra da ezkerraldetik, hortaz, Aturriren arroko ibaia.

## Izena

Antzarako errekak Haltzabala du izena bere ibilbidearen hasieran.
Batzuetan Antzarako erreka eta bere ibaiadarra den Untzilarreko erreka (8.4 km) nahasi dute adituek. Orduan Haltzabala Urloko erreka (11.9 km) bere ibaiadarraren beste izena da.

## Geografia

Iturria Zuraideko Ordotz auzoan Otsantz mendian du. Uztaritzeko Arruntz auzoa zeharkatu ondoren, Errobin du ahoa, justu Berriotz parean.

## Zeharkatutako udalerriak

* Zuraide
* Uztaritze.

## Ibaiadar nagusiak

* Urloko erreka, eskuinaldetik datorkiola.
* Lukuko erreka, ezkerraldetik datorkiola.
* Untzilarre edo Latsa erreka, baita ere ezkerraldetik datorkiola.

## Erreferentziak

* ↑ Euskaltzaindia: 166. araua: Euskal Herriko ibaiak.
* ↑ Paul Raymond, Dictionnaire topographique du département des Basses-Pyrénées, 1863.
* ↑ Sandre datu-basea

## Kanpo estekak

* Datuak: Q16303790
# Antzati

Antzati, Nafarroa probintzian topa dezakegun euskal mendia da. Aspurtz eta Nabaskoze herrien artean mendialde ez oso nabarmen bat zabaltzen da Aspurtz herria Zaraitzuko ibar nagusitik bereiziz. Abeltzaintzaren gainbeherarekin larreak pinuz birlandatu ziren, edo sasien esku utzi. Ondorioz, bide gutxi daude, eta gehienak erdi itxita: pistak dira gaur egun mendi horien bisitariek erabili behar dituzten irispide bakarrak.

## Kanpo estekak

Antzati, http://www.euskal-herria.org/.
# Antzekotasun (argipena)

Antzekotasun hitzak adiera zenbait ditu:
* geometrian, antzekotasuna, forma atxikitzen duen eraldatzea;
* matrizeei buruz, antzekotasuna edo kidekotasuna, matrizeen arteko erlazio bat.
# Armeniako Errepublika Demokratikoa

Armeniako Errepublika Demokratikoa (armenieraz: Հայաստանի Դեմոկրատական Հանրապետութիւն, Hayastani Demokratakan Hanrapetut’yun; batzuetan Armeniako Lehen Errepublika) Armeniako lehenengo errepublika modernoa izan zen. Errepublika lehenago Errusiar Inperioako Ekialdeko Armeniako lurraldean eratu zen, 1917ko Errusiar Iraultzaren ostean. Gobernuko buruak Armeniar Federazio Iraultzailetik zetozen batez ere. Sortu zenean, Georgiako Errepublika Demokratikoa zuen mugakide iparraldean, Otomandar Inperioa mendebaldean, Persia hegoaldean eta Azerbaijango Errepublika Demokratikoa ekialdean.
Sorreratik bertatik, barne eta kanpo arazo ugari izan zituen Armeniako Errepublika Demokratikoak. Errepublikako biztanleetako asko, Mendebaldeko Armenian izandako Armeniar genozidioko sarraskietatik ihes egindako jendea ziren, eta errepublika ia eratu ere ezin izan zen egin, Otomandar Inperioak eraso egin baitzion, ingurune hartan bizi ziren armeniarrak suntsitu nahian. Errepublikak bi urte baizik ez zuen iraun. 1920aren bukaeran, herrialde hura konkistatu zuen sobietarren Armada Gorriak. Armeniako Errepublika, Armenia Menditsuko Errepublikarekin batera, Armeniako Sobietar Errepublika Sozialista bilakatu zen 1921ean; eta, Sobietar Batasunaren desegitearen ondoren, gaur egungo Armeniako estatua bihurtuko zen.

## Erreferentziak

* ↑ (Ingelesez) Peter BALAKIAN: The Burning Tigris: The Armenian Genocide and America's Response, HarperCollins, New York, 2003. Ikus 321. orrialdea. ISBN 0-06-055870-9.
* ↑ (Ingelesez) Robert H. HEWSEN eta Christoper C. SALVATICO: Armenia: A Historical Atlas, University of Chicago Press, 2001

## Kanpo estekak

* Datuak: Q139670
* Multimedia: First Republic of Armenia / Q139670
# Armeniako Erresuma (Erdi Aroa)

Armeniako Erresuma (batzuetan ere Bagratidarren Armenia, Armenieraz: Բագրատունիների Թագավորություն Bagratunineri Tagavorutyun), Ashot I.a Bagratunik 885an sortu zuen estatua izan zen, Armenia Handia arabiar omeiatar eta abbastarren esku bi mendez egon ondoren. Beste bi botere handiek ez bezala (Abbastarrak eta bizantziarrak) Ashot I.ak lortu zuen hainbat familia armeniar noble batu eta Armenia arabiarrengandik urruntzea.
Ashoten arrakasta oraindik handiagoa izan zen lortu zuenean bi arabiar eta bizantziar estatuen artean beste estatu bat sortu eta mantentzea. Kaliferriak Ashot "printzeen artean printzea" izendatu zuen 862 urtean eta geroago errege 884 edo 885. urtean. Erresuma honen sorrerarekin beste batzuk sortu ziren: Lori-Tashir, Taron, Vaspurakan Erresuma, Kars, Khachen eta Syunik bezala. Estatu guzti hauen arteko batasuna zaila zen mantentzeko eta honek euren kontra egin zuen. Ashot III.aren erregealdian Ani bilakatu zen hiriburua eta zentru ekonomiko eta kultural bilakatu zen.
XI. mendearen hasieran erresumaren beherakada eta erorrera iritsi zen. Basil II.a Enperadoreak lortu zuen Armeniako hego-mendebaldeko zonalde batzuk bereganatzea eta Hovhannes-Smbat erregeak bere erreinua 1022an Bizantziarrei eskaini zien bere erreinua hil odnoren. Hala ere 1041an Gagik II.ak ez zuen bere aurrekoaren hitza bete eta erresistentzia mantendu zuen 1045. urterarte.

## Kanpo estekak

* Datuak: Q2622868
* Multimedia: Bagratuni Kingdom of Armenia / Q2622868
# Armeniako Sobietar Errepublika Sozialistako ereserkia

Armeniako Sobietar Errepublika Sozialista ereserkia (armenieraz: Հայկական ՍՍՀ օրհներգ, Haykakan SSH orhnerg) Armeniako SESako ereserkia izan zen, errepublika hau Sobietar Batasunaren barruan izan zenean.

## Konposizioa

Ereserkia 1944tik 1991ra bitarte erabili zen. Bere konpositorea Aram Khatxaturian izan zen, mundu mailan ezaguna zen musikagilea, batez ere Spartacus eta Gayane balleten konposizioak direla eta, eta azken honetan agertzen den Sablearen dantza dela eta. Armenak Sarkisyanek idatzi zuen letra, Sarmen ezizena erabilita. 1991an Armeniaren independentziarekin Mer Hayrenik ereserkia bilakatu zen ereserki ofiziala.

## Letra

| Armeniera | Transliterazioa | Euskarazko itzulpena |
| Սովետական ազատ աշխարհ Հայաստան՝ Բազում դարեր դաժան ճամփա դու անցար՝ Քաջ որդիք քո մաքառեցին քեզ համար՝ Որ դառնաս դու մայր հայրենիք հայության: Կրկներգ: Փառք քեզ՝ միշտ փառք՝ Սովետական Հայաստան՝ Աշխատասեր՝ ճարտարագործ-շինարար՝ Ժողովրդոց սուրբ դաշինքով անսասան՝ Դու ծաղկում ես և կերտում լույս ապագադ: Լենինն անմահ մեզ հուրն անշեջ պարգևեց՝ Մեր դեմ շողաց երջանկաբեր այգաբաց՝ Հոկտեմբերը կործանումից մեզ փրկեց և տվեց մեզ նոր՝ պայծառ կյանք փառապանծ: Կրկներգ Մեծ Ռուսիան մեզ եղբայրության ձեռք մեկնեց՝ Մենք կերտեցինք ամրակուռ նոր պետություն՝ Լենինյան մեր կուսակցությունն իմաստուն Հաղթորեն մեզ դեպ կոմունիզմ է տանում: Կրկներգ | Sovetakan azad ashkharh Hayastan, Bazum darer dazhan champ’a du ants’ar, K’aj vordik’ k’o mak’ar’ets’in k’ez hamar, Vor dar’nas du mayr Hayrenik’ hayut’yan. Krknerg: P’ar’k’ k’ez, misht p’ar’k’ Sovetakan Hayastan, Ashkhataser, chartaragorts-shinarar, Zhoghovrdots’ surb dashink’ov ansasan, Du tsaghkum yes yev kertum luys apagad. Leninn anmah mez hurn anshej pargevets’, Mer dem shoghats’ yerjankaber aygabats’, Hoktemberë kortsanumits’ mez p’rkets’ Yev tvets’ mez nor, paytsar’ kyank’ p’ar’apants. Krknerg Mets R’usian mez yeghbayrut’yan dzer’k’ meknets’, Menk’ kertets’ink’ amrakur’ nor petut’yun, Leninyan mer kusakts’ut’yunn imastun, Haght’oren mez dep komunizm e tanum. Krknerg | Sobietar mundu askea - Armenia! Bide malkartsua izan duzu mendeetan zehar, Zure seme ausartek zure alde egin dute borroka, Zure alde armeniarren amerria bilakatzeko. Koroa: Loriatusa izan, loriatsua betirako, Armenia Sobietarra! Lanaren maitaleak eta arkitekto eraikitzaileak, Jendearen aliantza sakratuarekin apurtezina, Loratzen ari zara eta etorkizun distiratsua eraikitzen! Lenin inmortalak betiereko sua eman zigun, zoriontasuna ematen duen egunsentia agertu zitzaigun aurrean, Urriak erreskatatu gintuen gure suntsipenatik. Eta bizitza berri distiratsua eta loriatsua eman zigun. Koroa Errusia handiak laguntasunaren eskua luzatu zigun Estatu berri indartsua sortu genuen. Leninen Alderdi jakintsuak, Komunismora garamatza garaipentsu. Koroa |

## Kanpo estekak

* Datuak: Q45636
* Multimedia: National anthem of Armenia / Q45636
# Armeniako bandera

Armeniako bandera :
| Erabilera | |
| Proportzioa | 1:2 |
| Erabakia | 1991 |
| Koloreak | Gorria Urdina Laranja |
Armeniako bandera 1991ko abuztuaren 24an erabakitakoa da. Hiru errenkadaz osatuta dago, gorria, urdina eta laranja.

## Kanpo estekak

* Datuak: Q33213
* Multimedia: National flag of Armenia / Q33213
# Armeniako Eliza Apostolikoa

    Ez nahasi Armeniar Eliza Katolikoarekin.
Armeniako Eliza Apostolikoa, ofizialki Armeniako Eliza Gregoriano Apostolikoa (armenieraz: Հայ Առաքելական Սուրբ Եկեղեցի), Armeniako Eliza Ortodoxoa edo, besterik gabe, Armeniako Eliza bezala ere ezaguna, munduko Eliza Nazional zaharrena da. Ekialdeko eliza ortodoxo autozefaloa da, armeniar tradizio liturgikoari jarraitzen diona eta armeniera klasiko hizkuntza liturgiko gisa erabiltzen duena.
Kristautasuna, tradizionalki, Armeniara I. mendean Bartolome eta Juda Tadeo apostoluen misioetan iritsi zen, eta, beraz, Armeniako Elizaren fundatzailetzat hartzen dira. Armeniako Erresuma kristautasuna erlijio ofizial gisa hartu zuen lehen Estatua izan zen, IV. mendearen hasieran Tiridates III.aren erregealdian. Gregorio Argiztatzaileak erregea bihurtu eta elizaren hierarkia antolatu zuen: catholicosaren lehen egoitza Vagharshapat hirian ezarri zuen eta Ejmiatsingo santu konplexu monastikoa eraikitzen hasi zen.
Erromatar Eliza Katolikoak, Eliza Ortodoxoak eta ekialdeko gainerako eliza ortodoxoek bezala, Armeniako Eliza Gregoriano Apostolikoak Hirutasun Santua (Aita, Semea eta Espiritu Santua) aitortzen du, santuen gurtza praktikatzen du, batez ere Ama Birjina, Bartolome apostolua eta Juda Tadeo, eta zazpi sakramentu onartzen ditu: bataioa, sendotza, damua (penitentzia), eukaristia, ordenazioa, ezkontza eta gaixoen oliadura. Badira presbitero ezkonduak eta zelibeak, baina apezpikuek zelibeak izan behar dute.

## Erreferentziak

* ↑ The Armenian Massacres, 1894–1896: 1894–1896 : U.S. media testimony, p. 131 by A. Dzh. (Arman Dzhonovich) Kirakosian
* ↑ The Journal of Ecclesiastical History, p. 268, Cambridge University Press, Gale Group, C.W. Dugmore
* ↑ (Frantsesez) Grousset, René. (1984). Histoire de l'Arménie. Payot, 122 or..

## Kanpo estekak

* Datuak: Q683724
* Multimedia: Armenian Apostolic Church / Q683724
# Armeniako futbol kopa

Armeniako futbol kopa edo Armeniako Independentziaren Kopa (armenieraz Հայաստանի Անկախության Գավաթ), Armenian jokatzen den kanporaketa sistemadun futbol txapelketa da. 1992an hasi zen jokatzen eta Pyunik da garaipen gehien lortu dituzten taldea.

### Kroaziako Kopa (1992- )

| Urtea | Irabazlea | Emaitza | Finalista |
| 1992 | Banants | 2-0 | Homenetmen (Pyunik) |
| 1993 | Ararat Yerevan | 3-1 | Shirak |
| 1994 | Ararat Yerevan | 1-0 | Shirak |
| 1995 | Ararat Yerevan | 4-2 | Kotayk |
| 1996 | Pyunik | 3-2 | Kotayk |
| 1997 | Ararat Yerevan | 1-0 | Kilikia |
| 1998 | Araks Ararat | 3-1 | Yerevan |
| 1999 | Araks Ararat | 3-2 | Shirak |
| 2000 | Mika | 2-1 | Zvartnots-AAL |
| 2001 | Mika 1-1 (pen:4-3) | Ararat Yerevan |
| 2002 | Pyunik | 2-0 | Zvartnots-AAL |
| 2003 | Mika | 1-0 | Banants |
| 2004 | Pyunik | 0-0 (pen:6-5) | Banants |
| 2005 | Mika | 2-0 | Kilikia |
| 2006 | Mika | 1-0 | Pyunik |
| 2007 | Banants | 3-1 (luz) | Ararat Yerevan |
| 2008 | Ararat Yerevan | 2-1 (luz) | Banants |
| 2009 | Pyunik | 1-0 | Banants |
| 2010 | Pyunik | 4-0 | Banants |
| 2011 | Mika | 4-1 | Shirak |
| 2012 | Shirak | 1-0 | Impulse |
| 2013 | Pyunik | 1-0 | Shirak |
| 2014 | Pyunik | 2-1 | Gandzasar Kapan |
| 2015 | Pyunik | 3-1 | Mika |
| 2016 | Banants | 2-0 | Mika |
| 2017 | Shirak | 3-0 | Pyunik |
| 2018 | Gandzasar Kapan | 1-1 (pen:4-3) | Alashkert |
| 2019 | Alashkert | 1-0 | Lori |
| 2020 | Noah | 5-5 (pen:7-6) | Ararat-Armenia |
| 2021 | Ararat Yerevan | 3-1 | Alashkert |
| 2022 | Noravank | 3-1 | Urartu |
| 2023 | Urartu | 2-1 | Shirak |
| 2024 | Ararat-Armenia | 1-1 (luz) | Urartu |
* (luz), luzapenaren ondoren.
* (pen), penalti jaurtiketak.

## Garaipenak

| Taldea | Garaipenak | Urteak |
| FC Pyunik | 8 | 1996, 2002, 2004, 2009, 2010, 2013, 2014, 2015 |
| FC Mika | 6 | 2000, 2001, 2003, 2005, 2006, 2011 |
| FC Ararat Yerevan | 6 | 1993, 1994, 1995, 1997, 2008, 2021 |
| FC Urartu (+Banants) | 4 | 1992, 2007, 2016, 2023 |
| Araks Ararat FC | 2 | 1998, 1999 |
| FC Shirak | 2 | 2012, 2017 |
| Kilikia FC | 1 | 1996 |
| FC Gandzasar Kapan | 1 | 2018 |
| Alashkert FC | 1 | 2019 |
| FC Noah | 1 | 2020 |
| Noravank SC | 1 | 2022 |
| FC Ararat-Armenia | 1 | 2024 |

## Ikus, gainera

* Armeniako futbol liga

## Kanpo estekak

* Datuak: Q59834
# Armeniako Erresuma

Armeniako Erresuma izenarekin honako artikuluak aurki daitezke:
* Armeniako Erresuma, K.a. 190tik 387. urterarteko Erresuma.
* Armeniako Erresuma, Erdi Aroan sortu zen Erresuma, 885tik 1045ra.
Batzuetan ere izen hau eman zaio beste hauei:
* Armeniako Satrapia
* Ziliziako Armeniar Erresuma
* Artsakheko Erresuma
* Commageneko Erresuma
* Sopheneko Erresuma
* Vaspurakango Erresuma
# Arno Kamminga

Arno Kamminga (Katwijk (Herbehereak), 1995eko urriaren 25a) igeriketan aritzen den kirolari herbeheretarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), bi domina eskuratu zituen: 100 m bular estiloan zilarrezkoa 58,00ko denborarekin, Adam Peaty britainiarraren atzetik (urrezkoa, 57,37koarekin) eta Nicolò Martinenghi italiarraren aurretik (brontzezkoa, 58,33koarekin) sailkatuz. 200 m bular estiloan, berriro zilarrezkoa eskuratu zuen 2.07,01eko denborarekin, Zac Stubblety-Cook australiarraren atzetik (urrezkoa, 2.06,38koarekin OE) eta Matti Mattsson finlandiarraren aurretik (brontzezkoa, 2.07,13koarekin) sailkatuz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | 100 m Bular estiloa, gizonezkoa |
| 2020 | Tokio Japonia | 02 ! | 200 m Bular estiloa, gizonezkoa |

## Erreferentziak

* ↑ «Arno Kamminga» olympedia.org 2021-10-27an begiratua. (Ingelesez)
* ↑ "Arno Kamminga" Olympics.com 2021-10-27an begiratua
* ↑ 100 m bular estiloa, emaitzak 2020 olympedia.org (Ingelesez)
* ↑ 200 m bular estiloa, emaitzak 2020 olympedia.org (Ingelesez)

## Kanpo estekak

* Datuak: Q33684830
# Arno van Zwam

Arno van Zwam (1969ko irailaren 16a - ) Herbehereetako futbolari ohia da.
Hainbat futbol taldetan jokatu du, esaterako Júbilo Iwata.

## Kanpo loturak

* (Japonieraz) J.League Data Site
* Datuak: Q2051929
* Multimedia: Arno van Zwam / Q2051929
# Arnocrinum

Arnocrinum Asphodelaceae familiako belar-genero bat da, 1846an genero gisa deskribatu zena lehen aldiz. Genero guztia endemikoa da Mendebaldeko Australiako Estatuan..

## Espezieak

* Arnocrinum drummondii Endl. & Lehm. in J.G.C.Lehmann, Pl. Preiss. 2: 41 (1846)
* Arnocrinum gracillimum Keighery, Fl. Australia 45: 466 (1987)
* Arnocrinum preisii Lehm., Pl. Preiss. 2: 42 (1846)

## Erreferentziak

* ↑ Kew World Checklist of Selected Plant Families

## Kanpo estekak

* Datuak: Q5704939
* Multimedia: Arnocrinum / Q5704939
* Espezieak: Arnocrinum